**د بشری چارو کارکونکو لپاره د جنسی چلند اصول**

د بشری چارو کارکونکی – **د ناوړه جنسی اړيکو د درلودلو پخاطر** – **مجازات کيدای، او حتی منفک کيدای شی**. دوی بايد د لاندنی اصول مراعت کړی:

* د بشری چارو کارکونکی اجازه نلری چی د **۱۸ کالو نه د کم عمر شخص سره جنسی اړيکی ولری، ولو که دغه کار د دوی په هيواد کی قانونی هم وی**. ادعا کول چی گويا دوی د شخص د اصلی عمر نه خبر نه وو، مشروع بهانه نشی کيدای.
* د بشری چارو **کارکونکی اجازه نلری چی د جنسی اړيکو په مقابل کی د پيسو، اجناسو يا خدماتو نه استفاده وکړی** – په شمول د هغه اجناسو او خدماتو چی د مستحقو کسانو سره د مرستی لپاره وقف شوی دی. دوی بايد د دغه شيانو د ورکولو د وعدی څخه په استفادی خلک مجبور نکړی چی د دوی شرمونکی او استثماری چلند ومنی، په دی کی د فحشا لپاره د پيسو ورکول هم شامل دی.
* د بشری چارو کارکونکی دا نفوذ لری چی چاته بايد اجناس او خدمات تهيه شی. دغه کار دوی ته د مستحقو کسانو پر سر د قدرت موقف ورکوی. بدغه خاطر، **د بشری چارو ناظمين مکلف دی چی کارکونکی په کلکه وهڅوی ترڅود هيچ هغه چا سره چی د بشری عاجلو مرستو پواسطه متاثر کيږی جنسی اړيکی ونه لری** . دغسی اړيکی بشری چاری د خلکو په سترگو کی بی اعتباره او نا ريښتونی معرفی کوی.
* که د بشری چارو کوم کارکونکی **انديښنه لری او يا مشکوک وی** چی د دوی په موسسه کی او يا په کومه بله خيريه موسسه کی د جنسی چلند اصول تر پښو لاندی کيږی، دوی یی بايد د هغه **اصولو نه په استفادی سره** چی د دوی د اداری لخوا مشخص شوی دی، راپور ورکړی.
* د بشری چارو کارکونکی بايد د کارکولو **يو داسی چاپيريال رامينځته کړی چی** د جنسی نامنل شوی چلند نه مخنيوی وکړی او کارکونکی و هڅوی **چی د چلند د اصولو سره سم کړنه وکړی**. د دغسی يو چاپيريال په ساتلو او رامينځته کولو کی **ټول آمرين** مسئول شميرل کيږی.

دلته د جنسي استحصال او ناوړه ګټي اخيستني لپاره د IASC اصول موجود دي: [http://www.pseateaskforce.org/uploads/tools/sixcoreprinciplesrelationtosea\_english.doc](http://www.pseataskforce.org/uploads/tools/sixcoreprinciplesrelatingtosea_iasc_english.doc).

دغه د ساده ژبی شکل، د ناوړه جنسی استفادی څخه د متاثره نفوس د محاسبی وظيفوی ټيم IASC او او ټرانسليشن ويدوت بوردرس (بی سرحده ترجمانانو) د گډی همکاری په نتيجه کی جوړشوی دی.